NORAKSTS

|  |  |
| --- | --- |
| 25.01.2018. | Nr.1/2 |

###### PAR JELGAVAS PILSĒTAS TERITORIJAS PLĀNOJUMA IZSTRĀDES UZSĀKŠANU

(ziņo I.Škutāne)

**Atklāti balsojot: PAR – 13** (A.Eihvalds, S.Stoļarovs, L.Zīverts, G.Kurlovičs, A.Rublis, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Pamatojoties uz likuma „Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo un trešo daļu, 23.panta pirmo un otro daļu, Zemes pārvaldības likumu, Ministru kabineta 2014.gada 14.oktobra noteikumiem Nr.628 „Noteikumi par teritorijas attīstības plānošanas dokumentiem” 75.punktu, Jelgavas pilsētas attīstības programmu 2014.-2020.gadam, Jelgavas pilsētas ilgtermiņa attīstības stratēģiju 2007-2020.gadam, Ministru kabineta 2013.gada 30.aprīļa noteikumiem Nr.240 “Vispārīgie teritorijas plānošanas, izmantošanas un apbūves noteikumi”, Ministru kabineta 2014.gada 8.jūlija noteikumiem Nr.392 “Teritorijas attīstības plānošanas informācijas sistēmas noteikumi”,

**JELGAVAS PILSĒTAS DOME NOLEMJ:**

1. Uzsākt Jelgavas pilsētas teritorijas plānojuma izstrādi (turpmāk –Teritorijas plānojums).

2. Apstiprināt Teritorijas plānojuma izstrādes darba uzdevumu (pielikumā).

3.Apstiprināt par Teritorijas plānojuma izstrādes vadītāju Jelgavas pilsētas pašvaldības administrācijas Attīstības un pilsētplānošanas pārvaldes vadītāju Gunitu Osīti.

4.Teritorijas plānojuma izstrādes vadītājai veikt nepieciešamās darbības paziņojuma par Teritorijas plānojuma izstrādes uzsākšanu publicēšanai pašvaldības mājas lapā [www.jelgava.lv](http://www.jelgava.lv), laikrakstā “Jelgavas Vēstnesis”, Teritorijas attīstības plānošanas informācijas sistēmā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.janvārī